**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL biudžėtinės įstaigos klaipėdos miesto sporto bazių valdymo centrO NEATLYGINTINŲ paslaugų suteikimo**

2019 m. balandžio 8 d. Nr. T1-98

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 18 ir 29 punktais, Klaipėdos miesto savivaldybės taryba nusprendžia:

1. Suteikti BĮ Klaipėdos miesto sporto bazių valdymo centro sporto bazių paslaugas 500 valandų per metus neatlygintinai BĮ Klaipėdos miesto visuomenės sveikatos biurui sveikatingumo veikloms, skirtoms senjorams ir rizikos sveikatai veiksnių turintiems asmenims, patvirtintoms valstybės ir savivaldybės teisės aktais bei dokumentais, reglamentuojančiais visuomenės sveikatos priežiūrą, vykdyti.

2. Nustatyti, kad BĮ Klaipėdos miesto sporto bazių valdymo centro teikiamų neatlygintinų paslaugų negautos pajamos dengiamos iš savivaldybės biudžeto lėšų.

3. Įpareigoti Klaipėdos miesto savivaldybės administracijos direktorių patvirtinti naudojimosi neatlygintinomis sporto bazių paslaugomis sveikatingumo veikloms organizuoti kriterijus bei tvarką.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktoriaus pavaduotojas, l. e. Savivaldybės administracijos direktoriaus pareigas | Oleg Marinič |

Parengė

Sporto ir kūno kultūros skyriaus vyriausioji specialistė

Aistė Viršilienė, tel. 40 17 20

2019-03-14